એક નાની ક્લૂ પણ પોલીસ માટે આશાનું કિરણ સાબિત થાય તેવી હતી પરંતુ સતત ત્રણ-ચાર દિવસ વીતિ જવા છતાં પોલીસને કોઇ સફળતા મળી ન હતી. ચાર દિવસ પછી પી.આઈ. ચૌધરી ફરી ટીમ સાથે સુરેખાબેનના ઘરે પહોંચ્યા. આસપડોસના લોકોની પુછપરછ કરી કોઇ અજાણી વ્યક્તિને આવતા જતા જોઇ છે? કોણ સુરેખાબેનના ઘરે આવ્યું હોય? આવા અનેક સવાલો પુછાયા પણ પાડોશીઓ પાસેથી આરોપીઓનું ‘પગેરું’ મળે તેવો એક પણ પ્રત્યુત્તર ન મળ્યો. પી.આઈ. ચૌધરીએ ઘરમાં તપાસ શરૂ કરી. ક્યાંય કોઇ પુરાવો છુટી ગયો હોય..?!